Unionin yleisen tuomioistuimen määräys (viides jaosto) 14.2.2012 – Grasso vastaan komissio
(asia T-319/08)
Kumoamiskanne – Asetus (EY) N:o 530/2008 – Tonnikalakannan elvytystoimenpiteet – Suurimpien sallittujen saaliiden (TAC) vahvistaminen vuodeksi 2008 – Yleisesti sovellettava toimi – Toimi ei koske kantajaa erikseen – Tutkimatta jättäminen
1.                     Kumoamiskanne – Luonnolliset henkilöt tai oikeushenkilöt – Suoraan ja erikseen luonnollisia henkilöitä tai oikeushenkilöitä koskevat toimet – Mahdollisuutta perustaa ennen Lissabonin sopimuksen voimaantuloa nostettu kanne SEUT 263 artiklan neljänteen kohtaan ei ole (EY 230 artiklan neljäs kohta; SEUT 263 artiklan neljäs kohta) (ks. 16 kohta)
2.                     Kumoamiskanne – Luonnolliset henkilöt tai oikeushenkilöt – Suoraan ja erikseen luonnollisia henkilöitä tai oikeushenkilöitä koskevat toimet – Asetus, jolla otetaan käyttöön tonnikalan kalastusta rajoittavia kiireellisiä toimenpiteitä – Yleisesti sovellettava toimenpide – Tonnikalan pyyntiin luvan saaneiden alusten omistajien nostama kanne – Kantajat, joita toimi ei koske erikseen – Tutkimatta jättäminen (EY 230 artiklan neljäs kohta; komission asetus N:o 530/2008) (ks. 18–23 ja 25–27 kohta)
3.                     Kumoamiskanne – Luonnolliset henkilöt tai oikeushenkilöt – Suoraan ja erikseen luonnollisia henkilöitä tai oikeushenkilöitä koskevat toimet – Sen edellytyksen lainvastaista tulkintaa, jonka mukaan toimen on koskettava kantajaa erikseen, ei voida hyväksyä (EY 230 artiklan neljäs kohta; Euroopan unionin perusoikeuskirjan 47 artikla) (ks. 29 kohta)
Aihe
Vaatimus tonnikalaa Atlantin valtamerellä pituuspiirin 45° läntistä pituutta itäpuolella sekä Välimerellä kalastavia kurenuotta-aluksia koskevista kiireellisistä toimenpiteistä 12.6.2008 annetun komission asetuksen (EY) N:o 530/2008 (EUVL L 155, s. 9) kumoamiseksi
Ratkaisu
1)
Kanne jätetään tutkimatta.
2)
Asianosaiset vastaavat omista oikeudenkäyntikuluistaan.